El text següent parla sobre el tema Matemàtiques?
Repertori complet del videojoc musical Guitar Hero Encore: Rocks the 80s (conegut a Europa com Guitar Hero: Rocks the 80s). Desenvolupat per Harmonix i distribuït per RedOctane i Activision, va sortir a la venda l'any 2007 exclusivament per la consola PlayStation 2. Es considera que és una expansió del Guitar Hero II, que pertanyen a la saga Guitar Hero.
Com els seus precedessors, la característica principal de joc és el controlador en forma de guitarra que permet al jugador simular que està tocant la guitarra en un grup de música rock. Al tractar-se d'una expansió, el joc es ven amb la guitarra per separat, ja que es pot utilitzar l'adquirida en les anteriors versions. La guitarra té una barra de "rascar" i cinc botons de trast que cal fer coincidir amb les notes que apareixen per pantalla i que recreen la cançó. Disposa de quatre nivells de dificultat que es diferencien en la quantitat de notes que té la cançó i la quantitat de botons de trast que cal tocar. El mode principal de joc és el mode carrera on un jugador ha de passar una sèrie d'escenaris individualment. Cada escenari està format per un conjunt de cançons que cal tocar correctament.
Aquesta edició es caracteritza pel fet que la banda sonora està formada per cançons que pertanyen als anys 80, a excepció d'una que és posterior però que té un estil semblant a aquesta època. La majoria de cançons són versions sobre les originals realitzades per WaveGroup Sound i només algunes són originals. En el mode cooperatiu, cada cançó inclou les notes d'un baix per poder tocar en parella. De moment, es tracta de l'única edició de la saga que no inclou cap cançó de bonificació, de manera que les 30 cançons que inclou pertanyen al mode carrera.
No.